Bloemwater moet dalk eersdaags sluit | Netwerk24
Bloemwater moet dalk eersdaags sluit
Deur Lientjie Mentz 25 Junie 2020 06:03
Weens wanbetaling van onder meer die Mangaung-metro aan Bloem­water, kan dié waterverskaffer moontlik gedwing word om binne die volgende ses weke sy werksaamhede te staak.
Rossouw Botes, DA-raadslid, sê dit kan katastrofiese gevolge vir miljoene inwoners in en om Bloemfontein hê.
“Die metro het vanjaar nog net twee betalings aan Bloemwater gedoen – R60 miljoen in April en R15 miljoen aan die begin van Junie.”
Botes sê die metro se skuld aan Bloemwater het van R754 miljoen op 10 Januarie na R1,014 miljard toegeneem.
“Dit is duidelik dat die metro, ten spyte van die bystand van adv. Mzwakhe Mofokeng, administrateur, volhou met die versuim om Bloemwater te betaal.”
Die DA het ’n mosie by die administrasiespan van die metroraad ingedien dat die metro gelas word om agterstallige skuld te vereffen en sy inkomste uit die verkoop van water opsy te sit en dit maandeliks aan Bloemwater te betaal.